b'\n_START_ARTICLE_\nFC Bayern M\xc3\xbcnchen (kvinner)\n_START_SECTION_\nHistorie\n_START_PARAGRAPH_\nBayern M\xc3\xbcnchens store periode var i begynnelsen. I det f\xc3\xb8rste mesterskapet ble Bayern riktignok sl\xc3\xa5tt ut allerede i gruppespillet, men i det andre, i 1975, kom de hele veien til finalen. De fulgte opp med \xc3\xa5 vinne hele mesterskapet \xc3\xa5ret etter. Deretter var de i semifinalen og kvartfinalen, f\xc3\xb8r de nok en gang kom til finalen, denne gangen riktignok som tapende finalist. Ogs\xc3\xa5 p\xc3\xa5 begynnelsen av \xc3\xa5ttitallet var de ofte h\xc3\xb8yt oppe, med to finaler i 1982 og 1985 (begge endte med tap). Suksessen beveget seg p\xc3\xa5 slutten av ti\xc3\xa5ret over fra mesterskap til cup (som var sv\xc3\xa6rt lik i oppbygging). I 1988 og 1990 var Bayern M\xc3\xbcnchen tapende finalist._NEWLINE_I 1990-91-sesongen ble Bayern M\xc3\xbcnchen med i Bundesliga. Oppholdet i gruppe s\xc3\xb8r ble imidlertid kort, allerede i andre sesong rykket Bayern M\xc3\xbcnchen ned til Bayernliga. De ble der fram til \xc3\xa5rtusenskiftet, da de rykket opp, og de har v\xc3\xa6rt i Bundesliga siden. De f\xc3\xb8rste \xc3\xa5tte sesongene var Bayern M\xc3\xbcnchen en middelhavsfarer med halvparten av sesongene p\xc3\xa5 fjerdeplass og resten spredt utover de f\xc3\xb8lgende plassene. Bayerns andre sesong etter comebacket var de fattige fire poeng (og en del m\xc3\xa5l) unna andreplassen, men de var ikke reelt n\xc3\xa6r medaljeplassen f\xc3\xb8r 2007-08-sesongen, da de var ett plussm\xc3\xa5l unna tredjeplassen til 1. FFC Turbine Potsdam. Det var til gjengjeld 15 poeng opp til andreplassen. _NEWLINE_Neste sesong var imidlertid sannsynligvis den jevneste. Tre lag l\xc3\xa5 tilsammen ett poeng fra hverandre: 1. FFC Turbine Potsdam l\xc3\xa5 foran Bayern M\xc3\xbcnchen med ett m\xc3\xa5l mer scoret, men med f\xc3\xa6rre m\xc3\xa5l. Poenget bak l\xc3\xa5 FCR 2001 Duisburg. Ettersom alle tre spilte mot lag fra den nedre delen av tabellen, var det sannsynligvis i realiteten Bayern M\xc3\xbcnchen og Turbine Potsdam som spilte om seieren. Samme m\xc3\xa5lforskjell ga Turbine Potsdam seieren. Etter en sv\xc3\xa6rt spennende avslutning der Bayern ledet med ett m\xc3\xa5l p\xc3\xa5 Turbine Potsdam to ganger, endte begge kampene 3-0, og Turbine Potsdam ble seriemester. Bayern M\xc3\xbcnchen hadde imidlertid meldt seg p\xc3\xa5 i toppen. _NEWLINE_I 2009-10-sesongen var laget imidlertid tilbake som en middelhavsfarer, og endte p\xc3\xa5 en fjerdeplass, 20 poeng bak vinnerne Turbine Potsdam og 12 poeng bak medaljene. Bayern spilte uavgjort mot begge de nyopprykkede lagene og tapte ogs\xc3\xa5 0-7 i Duisburg i l\xc3\xb8pet av sesongen. Bayern gjorde ogs\xc3\xa5 den hittil d\xc3\xa5rligste innsatsen av et tysk lag i Mesterligaen for kvinner, da de ble sl\xc3\xa5tt ut i \xc2\xb9\xe2\x81\x84\xe2\x82\x88-finalen etter tap 0-1 over to kamper for franske Montpellier, og de tapte ogs\xc3\xa5 i \xc2\xb9\xe2\x81\x84\xe2\x82\x88-finalen for Wolfsburg.'